VARÁZSERŐ

Álljunk körbe! Használd a fantáziádat! Neked mi a varázserőd? (Bármit lehet mondani, minél viccesebb, eredetibb, annál jobb.)

Találj ki egy mozdulatot vagy rövid mozdulatsort, ami kifejezi a varázserődet!

Adott jelre mindenki egyszerre mutassa a maga mozdulatát!

A foglalkozásvezető középre áll, és elmond egy problémát, ami lehet fantasztikus vagy hétköznapi (pl. elrabolták az űrlények vagy otthon felejtette a pénztárcáját). Ki tudna segíteni rajta a varázserejével?

Ha valaki tudott segíteni, ő áll a kör közepére, és ő mond egy problémát.